Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 1 Pv 238/12/4404	Nové Zámky, 19.9.2013
EEČ : 2-33-99-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b, písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Zámky
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Hoci  bola  podľa   rozsudku    Okresného súdu  XXXXX  spisovej   značky  9 C 121/05 - 39  zo dňa 14.09.2005,  povinná  prispievať    na výživu maloletej   XXXXX, narodenej  XXXXX, mesačne sumou 21,41 €, ktorá bola  zverená do náhradnej osobnej starostlivosti starej matke, XXXXX, narodenej XXXXX, bytom XXXXX,  XXXXX  €, ktorý rozsudok bol zmenený rozsudkom Okresného súdu XXXXX spisovej značky 11 P  332/2007 - 21  zo dňa 12.10.2007,  v časti o výživnom tak, že  výživné na maloletú XXXXX sa zvyšuje zo sumy  21,41 € na  sumu 23,30  €  mesačne,      XXXXX dňa 21.11.2011 zomrela, preto bola maloletá  rozsudkom Okresného súdu  XXXXX  spisovej značky  7 P 314/2011 - 53  zo dňa 22.02.2012  zverená do náhradnej osobnej starostlivosti XXXXX,  narodenej XXXXX, bytom XXXXX, XXXXX a obvinená podľa tohto rozsudku je povinná prispievať na  jej výživu  30 % zo sumy životného minima na  nezaopatrené neplnoleté dieťa, vždy do  15. dňa toho - ktorého mesiaca vopred do rúk XXXXX, vyživovaciu  povinnosť si neplní  pravidelne mesačne, pretože nie je v pracovnom pomere, nie je vedená v evidencii uchádzačov o zamestnanie na Úrade práce, sociálnych vecí a rodiny XXXXX, za  taký čin už bola  odsúdená trestným rozkazom Okresného súdu XXXXX, spisovej značky 1 T 235/2009 zo dňa 12.11.2009,  čím  za obdobie od  01.02.2010  do  31.08.2013   vznikol na výživnom dlh v sume 1.068,66  €,

lebo zanikla trestnosť činu

Odôvodnenie:
           Vyšetrovateľ Okresného riaditeľstva PZ, Odboru kriminálnej polície XXXXX,  uznesením spisovej značky ČVS: ORP-167/OEK-NZ-2012  zo dňa 08.03.2012   podľa §  199 odsek  1 Trestného poriadku  začal trestné stíhanie   vo veci  prečinu zanedbania povinnej výživy podľa § 207 odsek 1, odsek 3  písmeno b/, písmeno c/ Trestného zákona a uznesením  zo dňa 07.06.2012  podľa § 206 odsek 1 Trestného poriadku  stíha XXXXX, rodenú XXXXX ako obvinenú  z prečinu zanedbania povinnej výživy podľa § 207 odsek 1, odsek 3 písmeno c/ Trestného zákona,  pričom dňa  02.09.2013 bola upozornená, že skutok, pre ktorý jej bolo vznesené   obvinenie bude  v ďalšom konaní právne kvalifikovaný ako prečin zanedbania povinnej výživy  podľa §  207 odsek 1, odsek 3 písmeno b/, písmeno c/ Trestného zákona.
          Svedkyňa XXXXX  pred vyšetrovateľom Odboru kriminálnej polície Okresného riaditeľstva PZ XXXXX dňa 02.09.2013   uviedla,  že obvinená XXXXX  dlžné  výživné uhradila  v plnej výške a k trestnému stíhaniu sa nepripája. 
         Obvinená využila ustanovenie  o účinnej ľútosti v zmysle § 86 odsek 1 písmeno a/ Trestného zákona  a vyživovaciu povinnosť voči svojej dcére   dodatočne splnila  skôr, než sa súd odobral na záverečnú poradu,  prečin nemal trvalo nepriaznivé následky a trestnosť zanedbania povinnej výživy zanikla.
        Preto bolo potrebné rozhodnúť tak, ako je to uvedené vo výrokovej časti  uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Serenčéšová
prokurátorka